2001/602/EY: Komission päätös, tehty 26 päivänä heinäkuuta 2001, tiettyjen Korean tasavallasta, Malesiasta, Thaimaasta, Tšekistä, Turkista ja Venäjältä peräisin olevien rauta- tai teräsköysien ja -kaapeleiden tuontia koskevan polkumyyntimenettelyn ja Korean tasavallasta ja Malesiasta peräisin olevaa tuontia koskevan menettelyn päättämisen yhteydessä tarjottujen sitoumusten hyväksymisestä (tiedoksiannettu numerolla K(2001) 2351)



Virallinen lehti nro L 211 , 04/08/2001 s. 0047 - 0048



Komission päätös, tehty 26 päivänä heinäkuuta 2001, tiettyjen Korean tasavallasta, Malesiasta, Thaimaasta, Tsekistä, Turkista ja Venäjältä peräisin olevien rauta- tai teräsköysien ja -kaapeleiden tuontia koskevan polkumyyntimenettelyn ja Korean tasavallasta ja Malesiasta peräisin olevaa tuontia koskevan menettelyn päättämisen yhteydessä tarjottujen sitoumusten hyväksymisestä (tiedoksiannettu numerolla K(2001) 2351) (2001/602/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna neuvoston asetuksella (EY) N:o 2238/2000(2), ja erityisesti sen 8 ja 9 artiklan, on kuullut neuvoa-antavaa komiteaa, sekä katsoo seuraavaa: A. MENETTELY (1) Komissio otti asetuksella (EY) N:o 230/2001(3) käyttöön väliaikaisen polkumyyntitullin tiettyjen Thaimaasta, Tsekistä, Turkista ja Venäjältä peräisin olevien teräsköysien ja -kaapeleiden (teräsvaijerit) tuonnissa ja tiettyjen tsekkiläisten ja turkkilaisten viejien esittämien sitoumusten hyväksymisestä. (2) Korean tasavallasta, jäljempänä "Korea", ja Malesiasta tapahtuvassa tuonnissa ei otettu käyttöön väliaikaisia toimenpiteitä, koska näiden kahden maan osalta todetut polkumyyntimarginaalit alittivat neuvoston asetuksen (EY) N:o 384/96, jäljempänä "perusasetus", 9 artiklan 3 kohdassa asetetun kahden prosentin kynnysarvon. (3) Komissio jatkoi polkumyynnin, vahingon ja yhteisön edun tutkimista väliaikaisten polkumyyntitoimenpiteiden käyttöönoton jälkeen. Tutkimuksen lopulliset päätelmät esitetään tiettyjen Thaimaasta, Tsekistä, Turkista ja Venäjältä peräisin olevien rauta- tai teräsköysien ja -kaapeleiden tuontia koskevan lopullisen polkumyyntitullin käyttöönotosta ja väliaikaisen polkumyyntitullin kantamisesta lopullisesti annetussa neuvoston asetuksessa (EY) N:o 1601/2001(4). (4) Tutkimus vahvisti Thaimaasta, Tsekistä, Turkista ja Venäjältä peräisin olevaa vahingollista polkumyynnillä tapahtuvaa tuontia koskevat alustavat päätelmät. Lisäksi vahvistettiin, että Koreasta ja Malesiasta peräisin olevan tuonnin polkumyyntimarginaalit olivat vähimmäistasoa. B. SITOUMUKSET (5) Väliaikaisten polkumyyntitoimenpiteiden käyttöönoton jälkeen yhteistyössä toimivat venäläiset ja thaimaalaiset vientiä harjoittavat tuottajat tarjosivat sitoumuksia perusasetuksen 8 artiklan 1 kohdan mukaisesti. (6) Näiden sitoumusten mukaan kyseiset vientiä harjoittavat tuottajat ovat tarjoutuneet myymään tarkasteltavana olevaa tuotetta vähintään hinnoilla, jotka korjaavat polkumyynnin vahingolliset vaikutukset. (7) Komissio katsoo, että kyseisten vientiä harjoittavien tuottajien tarjoamat sitoumukset voidaan hyväksyä, koska ne korjaavat polkumyynnin vahingolliset vaikutukset. Yritykset toimittavat lisäksi komissiolle säännöllisesti yksityiskohtaisia tietoja yhteisöön suuntautuvasta viennistään, joten komissio voi valvoa tehokkaasti sitoumusten noudattamista. Lisäksi asianomaisen tuotteen luonteen sekä yritysten ja niiden myynnin rakenteen perusteella tehtyjen sitoumusten kiertämisen vaara on vähäinen. (8) Jotta komissio voisi tehokkaammin valvoa yritysten antamien sitoumusten noudattamista, on sitoumusten nojalla vapaaseen liikkeeseen luovutusta koskevan pyynnön yhteydessä mahdollista saada vapautus tullista ainoastaan esittämällä toimivaltaisille tulliviranomaisille vientiä harjoittavan tuottajan, jonka sitoumus on hyväksytty, antama kauppalasku, johon sisältyvät ainakin asetuksen (EY) N:o 1601/2001 liitteessä luetellut tiedot. Näiden tietojen avulla tulliviranomaiset voivat varmistaa, että lähetykset vastaavat riittävän tarkasti kaupallisten asiakirjojen tietoja. Jos tällaista laskua ei esitetä tai jos se ei vastaa tullille esitettyä tuotetta, on maksettava asianmukainen polkumyyntitulli. (9) Jos sitoumusta epäillään rikottavan, rikotaan tai se peruutetaan, polkumyyntitulli voidaan ottaa käyttöön perusasetuksen 8 artiklan 9 ja 10 kohdan nojalla. (10) Neuvoa antavaa komiteaa on kuultu, eikä tarjottujen sitoumusten hyväksymisen osalta esitetty vastalauseita. C. MENETTELYN PÄÄTTÄMINEN (11) Menettely olisi päätettävä ilman polkumyyntitoimenpiteiden käyttöönottoa Koreasta ja Malesiasta peräisin olevan tarkasteltavana olevan tuotteen tuonnissa Koreaa ja Malesiaa koskevan tutkimuksen tulosten perusteella ja koska todetut polkumyyntimarginaalit olivat vähimmäistasoa, ON TEHNYT TÄMÄN PÄÄTÖKSEN: 1 artikla Hyväksytään seuraavassa mainittujen yritysten tiettyjen Korean tasavallasta, Malesiasta, Thaimaasta, Tsekistä, Turkista ja Venäjältä peräisin olevien rauta- tai teräsköysien ja -kaapelien tuontia koskevan polkumyyntimenettelyn yhteydessä tarjoamat sitoumukset. >TAULUKON PAIKKA> 2 artikla Päätetään tiettyjen Korean tasavallasta ja Malesiasta peräisin olevien rauta- tai teräsköysien ja -kaapelien tuontia koskeva menettely. 3 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tehty Brysselissä 26 päivänä heinäkuuta 2001. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 257, 11.10.2000, s. 2. (3) EYVL L 34, 3.2.2001, s. 4. (4) Ks. tämän virallisen lehden sivu 1.